**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. október 25-i ülésére**

**Javaslat elszámolási határidő meghosszabbításával kapcsolatos döntés meghozatalára**

A Kulturális, Oktatási és Civil Bizottság 85/2021. (XI.23.) KOCB. számú határozatával 200 ezer forint összeggel támogatta a Savaria Tendency Art Group Művészeti és Kulturális Egyesület Szombathely (a továbbiakban: Egyesület) „KIRAKAT 2022” elnevezésű rendezvényét. A 41481-3/2021. iktatási számú támogatási szerződés értelmében a támogatás elszámolási határideje 2022. október 18. napja.

Az Egyesület az elszámolási határidő módosítására vonatkozó kérelmet nyújtott be Önkormányzatunkhoz, amelyet az alábbiakkal indokolt:

Az Egyesület tagjai a nyáron több egyéni kiállításon vettek részt, új anyag elkészítéséhez kevés idő állt rendelkezésükre. A „KIRAKAT” kiállítást adventi időszakban november közepétől valósítanák meg, megszínesítve ezzel a szürke téli estéken a belváros üzleteit és a Fő teret.

Előzőek miatt kérik a támogatás elszámolási határidejének 2023. február 28. napjáig történő meghosszabbítását.

Az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére legfeljebb egy alkalommal, legfeljebb hat hónap időtartamra az önkormányzati szerv döntése alapján meghosszabbítható.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. október „ ”**

 **/: Dr. Nemény András :/**

**HATÁROZATI JAVASLAT**

**…./2022. (X 25.) KOCB. számú határozat**

A Kulturális, Oktatási és Civil Bizottság a „Javaslat elszámolási határidő meghosszabbításával kapcsolatos döntés meghozatalára” című előterjesztést megtárgyalta, és az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése alapján hozzájárul ahhoz, hogy a 41481-3/2021. iktatási számú támogatási szerződés 11. pontjában található elszámolási határidő 2022. október 18. napjáról 2023. február 28. napjára módosuljon.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal